גרג ויטינגטון

גרג ויטינגטון (באנגלית: Greg Whittington, נולד ב-7 בפברואר 1993) הוא כדורסלן אמריקאי, המשחק בפלנסיה.

הוא שיחק בקבוצות בליגת הפיתוח של ה-NBA (בה זכה עם סו פולס סקייפורס באליפות), באוסטרליה, ביפן, בישראל (בה סיים כמלך הריבאונדים בעונת ), בטורקיה, ב-NBA וברוסיה.

קריירה
 עונת 2015/2016 – סו פולס סקייפורס 
במאי ויוני 2015 השתתף ויטינגטון באימונים לפני הדראפט עם אינדיאנה פייסרס ועם בוסטון סלטיקס, אך בסופו של דבר הוא לא נבחר בדראפט והצטרף למיאמי היט לליגת הקיץ. בתשעה משחקים הוא קלע 9.1 נקודות, 6.2 ריבאונדים, 2.0 אסיסטים, 1.4 חטיפות ו-1.3 חסימות למשחק. מאוחר יותר הוא הצטרף למחנה האימונים בהיט והופיע בארבעה משחקי הכנה לעונה, אך בסופו של דבר לא שיחק בקבוצה ועבר לקבוצת ליגת הפיתוח שלה, סו פולס סקייפורס.

אחרי 10 משחקים טובים בליגה, פציעה ביד באמצע דצמבר גרמה לו להחמיץ חודשיים של פעולה. הסקייפורס סיימו את העונה הסדירה עם מאזן 40–10, הטוב ביותר בליגה, עלו לפלייאוף וניצחו בגמר 2–1 את לוס אנג'לס די-פנדרס וזכו באליפות הראשונה שלהם. ב-34 משחקים בסקייפורס הוא העמיד ממוצעים של 13.5 נקודות, 7.6 ריבאונדים, 2.4 אסיסטים, 1.9 חטיפות ו-1.0 חסימות למשחק. בסיום העונה הוא זכה בתואר הרוקי המוביל בליגת הפיתוח.

 עונת 2016/2017 – סידני קינגס, סו פולס סקייפורס 
אחרי עונת 2015/16 החליט ויטינגטון שלא להשתתף בפעילות ליגת הקיץ ובמקום זאת התאמן בביתו במרילנד, עם שחקנים כמו ויקטור אולדיפו וג'רמי גרנט.

ב-13 באוגוסט 2016 חתם ויטינגטון בסידני קינגס מה-NBL לעונה אחת. ב-20 באוקטובר ויטינגטון קלע שיא עונתי של 22 נקודות בניצחון 92–78 על ניו זילנד ברייקרס. ב-5 בנובמבר הוא קבע שיא עונתי של 16 ריבאונדים בהפסד 64–57 לקייפרנס טייפנס. הוא הופיע בכל 28 המשחקים בקינגס והעמיד ממוצעים של 11.5 נקודות, 6.4 ריבאונדים, 1.8 אסיסטים ו-1.5 חטיפות למשחק, אך הקינגס לא עלו לפלייאוף.

בסוף העונה באוסטרליה חזר ויטינגטון לסקייפורס. בתשעה משחקים בסקייפורס עד לסיום העונה הוא העמיד ממוצעים של 13.6 נקודות, 5.7 ריבאונדים, 2.0 אסיסטים ו-1.0 חטיפות למשחק.

 עונת 2017/2018 – לבאנגה הוקיאדו 
ב-28 ביולי 2017 חתם ויטינגטון בלבאנגה הוקאידו מליגת העל היפנית בכדורסל. הוא עזב את הקבוצה בינואר 2018 לאחר שהעמיד ממוצעים של 11.0 נקודות, 6.1 ריבאונדים ו-1.8 אסיסטים ב-18 משחקים.

 עונת 2018/2019 – הפועל גלבוע גליל 
ב-20 בספטמבר 2018 חתם ויטינגטון לעונת  בהפועל גלבוע גליל מליגת העל בכדורסל. ב-15 באפריל 2019, ויטינגטון רשם שיא קריירה של 29 נקודות, כשהוא קולע 10 מ-17 (58%) מהשדה, יחד עם 14 ריבאונדים, 5 אסיסטים ו-2 חסימות בניצחון 93–96 על עירוני נהריה. לאחר מכן הוא זכה בתואר ה-MVP של המחזור ה-27. ב-30 משחקים הוא הוביל את הליגה במדד (24.6) וריבאונדים (9.6). הוא גם סיים כקלע השלישי (18.4), עם קליעה של 41.5 אחוז מטווח שלוש נקודות.

 עונת 2019/2020 – גלאטסראיי 
ב-12 באוגוסט 2019 חתם ויטינגטון בגלאטסראיי מליגת העל הטורקית בכדורסל והיורוקאפ. הוא עזב את הקבוצה בינואר 2020. ב-14 משחקי ליגה רשם ממוצעים של 12.4 נקודות, 4.9 ריבאונדים, 1.6 אסיסטים ו-1.0 חטיפות למשחק. הוא קלע גם ממוצעים של 12.5 נקודות, 6.4 ריבאונדים, 1.5 אסיסטים ו-1.3 חטיפות ב-11 משחקי יורוקאפ.

 עונת 2020/2021 – דנוור נאגטס 
ב-24 בנובמבר 2020 חתם ויטינגטון על חוזה דו כיווני לעונת 2020/2021 עם דנוור נאגטס מליגת ה-NBA. ב-9 באפריל 2021 שוחרר מהקבוצה.

 עונת 2021/2022 - לוקומוטיב קובאן 
ב-30 ביוני 2021 חתם ויטינגטון בלוקומוטיב קובאן מהליגה המאוחדת של VTB והיורוקאפ.

 עונת 2022/2023- הפועל באר שבע 
בעונת 2022/2023 חתם ויטינגטון בהפועל באר שבע מליגת העל בכדורסל.

 עונת 2023/2024- הפועל באר שבע ופלנסיה 
בעונת 2023/2024 האריך את חוזהו בהפועל באר שבע. עקב מלחמת "חרבות ברזל", ויטינגטון עזב את הפועל באר שבע וחתם בפלנסיה מליגת העל הספרדית בכדורסל..

קישורים חיצוניים

 פרופיל, באתר מנהלת ליגת העל בכדורסל

קטגוריה:אמריקאים ילידי מרילנד
קטגוריה:כדורסלנים אמריקאים
קטגוריה:מרילנד: כדורסלנים
קטגוריה:כדורסלני סו פולס סקייפורס (ליגת הפיתוח של ה-NBA)
קטגוריה:כדורסלני סידני קינגס
קטגוריה:כדורסלני הפועל גלבוע גליל
קטגוריה:כדורסלני גלאטסראיי
קטגוריה:כדורסלני דנוור נאגטס
קטגוריה:שחקני NBA שלא נבחרו בדראפט
קטגוריה:סנטרים (כדורסל)
קטגוריה:כדורסלני לוקומוטיב קובאן
קטגוריה:כדורסלני הפועל באר שבע
קטגוריה:כדורסלני עירוני קריית אתא
קטגוריה:אמריקאים שנולדו ב-1993